Borettslag og sameies vedlikeholdsplikt omfatter som regel alt som faller inn under eksempelvis fellesområder, bærende konstruksjoner, fasader og utendørsområder. Det kan blant annet bestå av vedlikehold av felles rør og ledninger, tak, bærende veggkonstruksjoner, bjelkelag, trappeoppganger, vindu og ytterdører til boligen, andre felles installasjoner og så videre. Som regel har andelseieren kun ansvar for hver enkelt bolig innvendig. Ansvaret for vedlikehold av resterende er det som regel borettslaget eller sameiet som har, men dette kan også variere og vil ofte være spesifisert i borettslagets eller sameiets vedtekter.